
	讜诇讬转 讛诇讻转讗 讻讜讜转讬讛. 讜讟注诪讗 诇驻讬 砖讗讬谉 讞讜转诪讬谉 讘砖转讬诐 讜讘专讬讬转讗 住讘专讛 (讻专') [讻诪讗谉] 讚讗诪专 讘驻' 讙' 砖讗讻诇讜 (讘专讻讜转 讚' 诪讟.) 讞讜转诪讬谉 讘砖转讬诐 讜驻讬' 专砖讘''诐 讚讛诇讻讛 讻砖诪讜讗诇 讚讞转讬诐 讘讬谉 拽讜讚砖 诇讞讜诇 诪讚讞转诪讬谞谉 讘诪讜爪讗讬 砖讘转 诇讬''讟 讘讬谉 拽讜讚砖 诇拽讜讚砖 住驻''拽 讚讞讜诇讬谉 (讚祝 讻讜:) 砖''诪 讘诪讜爪讗讬 砖讘转 讚讞讜诇 讞讜转诪讬谉 讘讬谉 拽讜讚砖 诇讞讜诇: 讻诇 讛讘专讻讜转 驻讜转讞 讘讘专讜讱 讜讞讜转诐 讘讘专讜讱. 讜转讬诪讛 讘专讻讛 讚讗诇讛讬 谞砖诪讛 讗诪讗讬 诇讗 驻讜转讞转 讘讘专讜讱 讚讛讗 诪注讬拽专讗 诇讗 讛讜讜转 住诪讜讻讛 诇讞讘讬专转讛 讻讚讗诪专讬谞谉 讘讘专讻讜转 (讚祝 住:) 讻讬 诪转注专 讗讜诪专 讗诇讛讬 谞砖诪讛 讜讻谉 拽砖讛 诪讗转讛 讛讜讗 注讚 砖诇讗 谞讘专讗 讛注讜诇诐 讜转驻诇转 讛讚专讱 砖讞讜转诐 讜讗讬谞讜 驻讜转讞 讘讘专讜讱 讜讬''诇 诇驻讬 砖讗讬谞谉 讘专讻讜转 讗诇讗 砖讘讞 讜转驻诇讛 讘注诇诪讗 讜讘专讻讛 砖讗讞专 诪讙讬诇讛 谞专讗讛 讚讞转诪讬谞谉 讘讗''讬 讛讗诇 讛谞驻专注 诇注诪讜 讬砖专讗诇 诪讻诇 爪专讬讛诐 讛讗诇 讛诪讜砖讬注 砖讛讬讗 讗专讜讻讛 讜诇讗 讚诪讬讗 诇讘专讻转 驻讬专讜转 讜诪爪讜转 砖讛谉 拽爪专讜转 讜讻谉 讬砖 讘讬专讜砖诇诪讬 讚诪讙讬诇讛 讜讘讙诪专讗 讚讬讚谉 (讚祝 讻讗:) 讘住驻专讬诐 讬砖谞讬诐 讚讞讜转诐 讘讛 讘讘专讜讱 讛讗诇 讛谞驻专注 讻讜' 讜讘专讻讛 讚讘讜专讗 谞驻砖讜转 专讘讜转 讞讜转诐 讘讬专讜砖诇诪讬 讘讗''讬 讞讬 讛注讜诇诪讬诐: 讞讜抓 诪讘专讻讛 讛住诪讜讻讛 诇讞讘讬专转讛. 驻讬专讜砖 诇驻讬 砖讞转' 讘专讗砖讜谞讛 讗讬谉 爪专讬讱 诇驻转讜讞 讛砖谞讬讛 讘讘专讜讱 讜讘专讻讛 砖诇讗讞专 讛驻讟专讛 讚爪讜专 讻诇 讛注讜诇诪讬诐 注讚 砖讻诇 讚讘专讬讜 讛讗诪转 讜讛爪讚拽 讜讬砖 讛驻住拽 讘诪讞讝讜专讬诐 讜诪转讞讬诇 谞讗诪谉 讗转讛 讛讜讗 讜讗讬谉 砖诐 讘专讻讛 诇讗 讘讞转讬诪转 讛专讗砖讜谞讛 讜诇讗 讘驻转讬讞转 讛砖谞讬讛 讜谞专讗讛 讚讻讜诇讛 讘专讻讛 讗讞转 讛讬讗 讚讻讜诇讛 诪砖转注讬讗 讘谞讗诪谞讜转 讜讘讗诪讬转讜转 讛诪拽讜诐 讜诪讛 砖讬砖 讛驻住拽 讘诪讞讝讜专讬诐 诇驻讬 砖讛讬讜 专讙讬诇讬诐 讻诇 讛爪讬讘讜专 诇讛驻住讬拽 砖诐 讜诇讜诪专 砖讘讞 讻讚讗诪专 讘诪住讻转 住讜驻专讬诐 (驻专拽 讬讙 讛诇讻讛 讬') 讜讻谉 诪砖诪注 讛转诐 讚讘专讻讛 讗讞转 讛讬讗 讚拽讗诪专 讚诪驻讟讬专 诪讘专讱 讝' 讘专讻讜转 讻谞讙讚 讝' 拽专讜讗讬诐 驻讬' 讘拽专讬讗转 讛转讜专讛 讘转讞诇讛 讜住讜祝 讜讗讞转 诇驻谞讬 讛驻讟专讛 讜讚' 讗讞专讬讛 讛专讬 讝' 讜砖讘注 讘专讻讜转 砖诇 谞讬砖讜讗讬谉 砖讛讻诇 讘专讗 诇讻讘讜讚讜 讜讬讜爪专 讛讗讚诐 讜讗砖专 讬爪专 讗转 讛讗讚诐 讻讜' 砖驻讜转讞讬谉 讘讘专讜讱 驻讬专砖 专砖''讬 讘讻转讜讘讜转 (讚祝 讞.) 讚砖讛讻诇 讘专讗 诇讻讘讜讚讜 谞转拽谞讛 诇讗住讬驻转 讛注诐 讜讛讬讛 专讗讜讬 诇讗讜诪专讛 诪砖注转 讗住讬驻讛 讜讛讬讗 讘专讻讛 讘驻谞讬 注爪诪讛 讜讻谉 讬讜爪专 讛讗讚诐 诇讗 讛讬转讛 爪专讬讻讛 砖讛专讬 讬讗诪专 讗砖专 讬爪专 讗讞专讬讛 讗诇讗 诇讛讝讻讬专 砖转讬 讬爪讬专讜转 转讬拽谞讜讛 讜讛拽讚讬诪讜讛 诇讗砖专 讬爪专 讜讛专讬 讛讬讗 讻诪讜 诇注爪诪讛 讜讗砖专 讘专讗 砖驻讜转讞转 讘讘专讜讱 诇驻讬 砖讗讜诪专 讗讜转讛 诇讘讚讛 讻砖讗讬谉 驻谞讬诐 讞讚砖讜转 讜专''转 讗讜诪专 讚砖讛讻诇 讘专讗 诇讻讘讜讚讜 讜讬讜爪专 讛讗讚诐 诇讻讱 驻讜转讞 讘讘专讜讱 讘诇讗 讞转讬诪讛 砖讛诐 拽爪专讜转 讻诪讜 讘专讻转 驻讬专讜转 讜诪爪讜转 讜驻转讬讞转谉 讝讜 讛讬讗 讞转讬诪转谉 讜讘讗砖专 讬爪专 讗转 讛讗讚诐 爪专讬讱 诇驻转讜讞 讘讘专讜讱 砖讗诐 诇讗 讛讬讛 驻讜转讞 讛讬讛 谞专讗讛 讛讻诇 讘专讻讛 讗讞转 讜讘专讻转 诇注住讜拽 讘讚讘专讬 转讜专讛 讜讛注专讘 谞讗 讗讜诪专 砖讛讬讗 讘专讻讛 讗讞转 讻讬讜谉 砖讗讬谉 驻讜转讞 讛注专讘 谞讗 讘讘专讜讱 讜讛讘讚诇讛 谞诪讬 砖驻讜转讞转 讘讘专讜讱 讗注''驻 砖住诪讜讻讛 诇讘专讻转 诪讗讜专 诪砖讜诐 砖诇讗 转专讗讛 讘专讻讛 讗讞转 讜诪讬讛讜 讘讬专讜砖诇诪讬 驻专讬讱 讜讛专讬 讛讘讚诇讛 讜诪砖谞讬 专讘讬 讛讜讛 诪驻讝专谉. 讜讗''转 讬讛诇诇讜讱 砖讗讞专 讛诇诇 讜讬专讗讜 注讬谞讬谞讜 讜讬砖转讘讞 诇诪讛 讗讬谉 驻讜转讞 讘讛谉 讘讘专讜讱 讜讬''诇 讚讬讛诇诇讜讱 讛讜讬讗 住诪讜讻讛 诇讘专讻讛 讚诇拽专讜讗 讗转 讛讛诇诇 讜讬专讗讜 注讬谞讬谞讜 诇讛砖讻讬讘谞讜 讜讬砖转讘讞 诇讘专讜讱 砖讗诪专 讜诇讗 讛讜讜 讛驻住讜拽讬诐 讛驻住拽 讻诪讜 讘专讻讛 讗讞专讜谞讛 砖讘拽专讬讗转 砖诪注 讚诇讗 讛讜讬 拽专讬讗转 砖诪注 讛驻住拽 讜讗诐 讻谉 谞专讗讛 砖讗讬谉 诇讛驻住讬拽 讘讬谉 讘专讜讱 砖讗诪专 诇讬砖转讘讞 讜诪讬讛讜 拽砖讛 诪讬讛诇诇讜讱 讚诇讬诇讬 驻住讞 讚讗讬谉 诪讘专讻讬谉 诇拽专讜讗 讗转 讛讛诇诇 诇讻讱 谞专讗讛 讚讘专讻讛 砖讗讞专 驻住讜拽讬诐 讗讬谉 爪专讬讱 驻转讬讞讛 砖讘诇讗 驻转讬讞讛 谞讬讻专转 讛转讞诇讛 讜讘讬专讜砖诇诪讬 (讚讘专讻讜转 驻''讗) 驻专讬讱 讜讛专讬 讙讗讜诇讛 驻讬' 讗砖专 讙讗诇谞讜 讚住诪讜讻讛 诇讘专讻讛 讚拽专讬讗转 讛诇诇 讜诪砖谞讬 砖谞讬讬讗 讛讬讗 讛诇诇 讗诐 砖诪注 讘讘讛讻''谞 讬爪讗 驻讬专讜砖 砖讛讬讜 拽讜专讬谉 讛诇诇 讘诇讬诇讬 驻住讞 讘讘讬转 讛讻谞住转 讻讚讗讬转讗 讘诪住' 住讜驻专讬诐 (驻''讻 讛诇讻讛 讟') 讛转讬讘 专' 讗诇注讝专 讘专 专' 讬讜住讬 讜讛专讬 住讜驻讛 驻讬专砖 专讘讬谞讜 砖诪讜讗诇 讘专 专' 砖诪注讬' 住讜驻讛 住讜祝 讘专讻讛 讚讗砖专 讙讗诇谞讜 砖讞讜转诐 讘讘专讜讱 讜讛讬讗 讻讜诇讛 讛讜讚讗讛 讜诪砖谞讬 砖转讬诐 讛谉 讗讞转 诇讛讘讗 讜讗讞转 诇砖注讘专 驻讬专讜砖 砖转讬 讙讗讜诇讜转 讗砖专 讙讗诇谞讜 讙讗讜诇讛 讚诇砖注讘专 讜讙讗讜诇讛 诇讛讘讗 砖诪讞讬诐 讘讘谞讬谉 注讬专讱 讜诇讻讱 讞讜转诐 讘讘专讜讱 讚讗讬谉 讻讜诇讛 讛讜讚讗讛 讚讬砖 讘讛 讛驻住拽 讜转驻诇讛 砖讬讙讗诇 讗讜转谞讜 讜驻专讬讱 诪讛讘讚诇讛 讻讚驻专讬砖讬转 诇注讬诇 讜驻专讬讱 讜讛专讬 谞讘专讱 驻讬' 讘专讜讱 讛讜讗 砖讗讻诇谞讜 诪砖诇讜 讻讜' 讚讛讜讬讗 讘专讻讛 讘驻谞讬 注爪诪讛 讻讚讗诪专讬谞谉 讘驻' 讙' 砖讗讻诇讜 (讘专讻讜转 讚' 诪讜.) 讜诪转讞讬诇 讘专讻转 讛讝谉 讘讘专讜讱 讗注''驻 砖住诪讜讻讛 诇谞讘专讱 讜诪砖谞讬 砖谞讬讬讗 讛讬讗 砖讗诐 讛讬讜 砖谞讬诐 讗讜讻诇讬诐 讗讬谉 讗讜诪专 谞讘专讱 讜驻专讬讱 讜讛专讬 讛讝谉 驻讬' 砖讗讜诪专 讗讞专讬讜 谞讜讚讱 讜讗讬谉 驻讜转讞 讘讘专讜讱 讗注''驻 砖驻注诪讬诐 讗讬谞讛 住诪讜讻讛 诇讘专讻转 讛讝谉 讻砖专爪讜 讛砖谞讬诐 诇讝诪谉 讜讛砖诇讬砖讬 诪驻住讬拽 诇专讘 砖砖转 注讚 讛讝谉 爪专讬讱 诇砖诪讜注 讜讛诇讻讛 讻专讘 砖砖转 讘讗讬住讜专讬 讜讻砖讬讙诪讜专 住注讜讚转讜 拽讗诪专 讛转诐 讘住讜祝 . 砖诪注转讗 讚专讘谞谉 讗诪专讬 讬讞讝讜专 诇诪拽讜诐 砖驻住拽 拽砖讬讗 讜注讜讚 驻专讬讱 讜讛专讬 讛讟讜讘 讜讛诪讟讬讘 驻讬' 讘讘专讻转 讛诪讝讜谉 讚住诪讜讻讛 诇讞讘专转讛 讜驻讜转讞转 讘讘专讜讱 砖谞讬讬讗 讘讬讘谞讛 转讬拽谞讜讛 讜驻专讬讱 讜讛专讬 拽讬讚讜砖 驻讬专讜砖 讚住诪讜讻讛 诇讘讜专讗 驻专讬 讛讙驻谉 讜驻讜转讞讬谉 讘讘专讜讱 砖谞讬讬讗 讛讬讗 砖讗诐 讛讬讛 讗讜讻诇 诪讘注讜讚 讬讜诐 注讚 砖讬拽讚砖 讛讬讜诐 讗讬谞讜 诪讘专讱 讘讜专讗 驻专讬 讛讙驻谉 讜驻专讬讱 讜讛专讬 住讜驻讛 砖诇 拽讬讚讜砖 砖讞讜转诪转 讘讘专讜讱 讜住诇拽讗 讚注转讱 讚讻讜诇讛 讛讜讚讗讛 讛讬讗 讜讛讜讬讗 讻讘专讻转 驻讬专讜转 讜诪爪讜转 讗''专 讬讜谞讛 讟讜驻住 讘专讻讛 讻讱 讛讬讗 讚讗诪专 专' 讬讜讚谉 诪讟讘注 拽爪专 驻讜转讞 讘讘专讜讱 讜讗讬谞讜 讞讜转诐 讘讘专讜讱 诪讟讘注 讗专讜讱 驻讜转讞 讘讘专讜讱 讜讞讜转诐 讘讘专讜讱 驻讬' 讜拽讬讚讜砖 讛讜讗 诪讟讘注 讗专讜讱 讜讬砖 讛驻住拽 砖讗讜诪专 讻讬 讛讜讗 讬讜诐 转讞诇讛 诇诪拽专讗讬 拽讜讚砖 讜诇讻讱 讞讜转诐 讘讘专讜讱: 讛讟讜讘 讜讛诪讟讬讘 驻讜转讞 讜讗讬谞讜 讞讜转诐 讘讘专讜讱. 讜讗''转 讜讛诇讗 讗专讜讻讛 讛讬讗 讜注讜讚 讚专''转 驻讬' 砖爪专讬讱 诇讜诪专 讙' 讙诪讜诇讜转 讙' 讛讟讘讜转 讻诪讜 讙' 诪诇讻讬讜转 讚讗诪专 讘讘专讻讜转 (讚' 诪讟.) 爪专讬讻讛 讘' 诪诇讻讬讜转 诇讘讚 诪讚讬讚讬讛 讜讬''诇 砖讗讬谉 讝讛 讗专讬讻讜转 讗诇讗 砖诪讝讻讬专 砖诐 砖诪讬诐 讘讛专讘讛 诇砖讜谞讜转 诪诇讻谞讜 讬讜爪专谞讜 拽讚讜砖谞讜 拽讚讜砖 讬注拽讘 专讜注谞讜 讻讜' 讜讗讬谉 专讗讜讬 诇讞转讜诐 讘讘专讜讱:





专讘讬谞讜 讞谞谞讗诇

注讜诇讗 讗讬拽诇注 诇驻讜诪讘讚讬转讗 讜讗讘讚讬诇 讘讬谉 拽讚砖 诇讞讜诇 讘诇讘讚 讜诇讗 讗诪专 讘专讻讛 讘转讞诇讛 讜讘专讻讛 讘住讜祝 讗诇讗 讗诪专 讘讗"讬 讛诪讘讚讬诇 讘讬谉 拽讚砖 诇讞讜诇 讘诇讘讚 讗讜转讘讬' 注诇讬讛 讻诇 讛讘专讻讜转 讻诇谉 驻讜转讞 讘讛谉 讘讘专讜讱 讜讞讜转诐 讘讛谉 讘讘专讜讱 讞讜抓 诪讘专讻转 讛诪爪讜转 讜讘专讻转 讛驻讬专讜转 讜讘专讻讛 讛住诪讜讻讛 诇讞讘专转讛 讜讘专讻讛 讗讞专讜谞讛 砖讘拽"砖 砖讬砖 讘讛诐 驻讜转讞 讘讘专讜讱 讜讗讬谞讜 讞讜转诐 讘讘专讜讱 讜讬砖 诪讛谉 讞讜转诐 讘讘专讜讱 讜讗讬谞讜 驻讜转讞 讘讘专讜讱 讛讟讜讘 讜诪讟讬讘 驻讜转讞 讘讛 讘讘专讜讱 拽砖讬讗 诇注讜诇讗 讚讗诪专 讛讘讚诇讛 讗讬谞讛 讞砖讜讘讛 讘讻诇 讗诇讜 讜驻专讬拽 讘专讻转 讛讘讚诇讛 谞诪讬 讻讘专讻转 讛诪爪讜转 讚诪讬讗.





专讬讟讘"讗

讻诇 讛讘专讻讜转 讻讜诇谉 驻讜转讞 讘讛谉 讘讘专讜讱 讜讞讜转诐 讘讛谉 讘讘专讜讱 讜讻讜' 注讚 讜讘专讻讛 讛住诪讜讻讛 诇讞讘讬专转讛. 讜讛拽砖讜 讘讬专讜砖诇诪讬 讜讛专讬 拽讬讚讜砖 驻讬' 讛住诪讜讻讛 诇讘驻"讛 讜驻专讬拽 砖讗谞讬 讛转诐 砖讗诐 讛讬讛 讗讜讻诇 诪讘注讜讚 讬讜诐 讜诪砖讻讛 住注讜讚转讜 注讚 砖讬拽讚砖 讗讬谞讜 讗讜诪专 讘驻"讛 注"讻 诪砖讬讟转 讛专讗"砖 讝"诇. 讜注讜讚 讛讗专讬讱 讝"诇 讘讟注诐 诪拽爪转 讘专讻讜转 砖住诪讜讻讜转 讜驻讜转讞讜转 讘讘专讜讱 讜讙诐 讬砖 砖讗讬谞诐 住诪讜讻讜转 讻转驻诇转 讛讚专讱 讜讗诇讛讬 谞砖诪讛 讜讻讬讜爪讗 讘讗诇讜:





讛诪讗讬专讬

讻诇 讛讘专讻讜转 讻诇谉 驻讜转讞 讘讛谉 讘讘专讜讱 讜讞讜转诐 讘讛谉 讘讘专讜讱 讞讜抓 诪讘专讻转 讛驻讬专讜转 讜讘专讻转 讛诪爪讜转 砖讛谉 诪讟讘注 拽爪专 讜驻讜转讞讬谉 讘讛谉 讘讘专讜讱 讜诇讗 讞讜转诪讬谉 讜讞讜抓 诪讘专讻讛 砖诪讟讘注 砖诇讛 讗专讜讱 讛住诪讜讻讛 诇讞讘专转讛 讜讘专讻讛 讗讞专讜谞讛 砖诇 拽专讬讗转 砖诪注 砖讗祝 讛讬讗 住诪讜讻讛 诇讞讘专转讛 讛讬讗 讜讗讬谉 讛驻住拽 砖诇 拽专讬讗转 砖诪注 砖讘谞转讬诐 诪注讻讘 砖讞讜转诪讬谉 讘讘专讜讱 讜诇讗 驻讜转讞讬谉 讜讛讟讜讘 讜讛诪讟讬讘 驻讜转讞 讘讘专讜讱 诪驻谞讬 砖注砖讗讜讛 讻诪讟讘注 拽爪专 讜讘专讻转 讛诪讘讚讬诇 讘讬谉 拽讚砖 诇讞讜诇 诇诪讬 砖诪讘专讻讛 诇讘讚讛 驻讜转讞 讘讘专讜讱 讜诇讗 讞讜转诐 砖诪讟讘注 拽爪专 讛讜讗 注讜砖讛 讗讜转讛 讻诪讜 砖讘讬讗专谞讜 诇诪注诇讛 讜讻讘专 讘讬讗专谞讜 讻诇诇 讛注谞讬谞讬诐 讘讚讘专讬诐 讗诇讜 讘诪住讻转 讘专讻讜转 驻专拽 砖诇砖讛 砖讗讻诇讜:





诪讛专砖"讗 - 讞讬讚讜砖讬 讛诇讻讜转

讘讚"讛 讻诇 讛讘专讻讜转 讻讜' 砖讗讬谞诐 讘专讻讛 讗诇讗 砖讘讞 讜转驻诇讛 讘注诇诪讗 讻讜' 注讻"诇 诇讻讗讜专讛 转驻诇讛 讗讬谞讜 诪讘讬讗 讘专讻讛 讜讚讘专讬讛诐 诇拽诪谉 住讜转专讬诐 讘讝讛 砖讻转讘讜 诇拽诪谉 讙讘讬 讗砖专 讙讗诇谞讜 讚讗讬谉 讻讜诇讛 讛讜讚讗讛 讚讬砖 讘讛 讛驻住拽 转驻诇讛 砖讬讙讗讜诇 讗讜转谞讜 讜讗讬谉 诇讞诇拽 讘讝讛 讘讬谉 讘专讜讱 讚转讞诇转讛 讜讘讬谉 讘专讜讱 讚住讜驻讛 讜谞专讗讛 诇讛讙讬讛 讛讻讗 讗诇讗 砖讘讞 讜转讛诇讛 讘注诇诪讗 讜转讜 诇讗 诪讬讚讬 讜拽"诇:


讘讚"讛 讞讜抓 诪讘专讻讛 讻讜' 砖讛讻诇 讘专讗 诇讻讘讜讚讜 讜讬讜爪专 讛讗讚诐 讜讗砖专 讻讜' 砖驻讜转讞讬谉 讘讘专讜讱 驻讬专砖"讬 讻讜' 注讻"诇 诪讚讘专讬讛诐 谞专讗讛 讚讛讗 讚拽砖讬讗 诇讬讛 谞诪讬 讘砖讛讻诇 讘专讗 诇讻讘讜讚讜 讛讬讬谞讜 讗驻转讬讞转讛 讘讘专讜讱? 讻诪讜 讘讬讜爪专 讛讗讚诐 讜讗砖专 讬爪专 讚拽砖讬讗 诇讬讛 谞诪讬 讗驻转讬讞转讛 讘讘专讜讱 讗讘诇 诪驻专砖"讬 砖诐 谞专讗讛 讚诇讗 拽砖讬讗 诇讬讛 讘砖讛讻诇 讘专讗 诇讻讘讜讚讜 专拽 讗讞转讬诪转讛 讚诇讗 讞转诪讜 讘讛 讘讘专讜讱 讗讘诇 讗驻转讬讞转讛 讘讘专讜讱 谞讬讞讗 诇讬讛 讻讬讜谉 砖讛讬讗 转讞诇转 砖讘注 讘专讻讜转 讜讬砖 诇讬讬砖讘 讚讘专讬讛诐 讛讻讗 砖讛讬讗 住诪讜讻讛 诇讘讜专讗 驻专讬 讛讙驻谉 讻诪"砖 讛转讜住' 诇拽诪谉 讙讘讬 拽讬讚讜砖 讚驻专讬讱 讘讬专讜砖诇诪讬 讚诇讗 诇驻转讜讞 讘讛 讘讘专讜讱 诪讛讗讬 讟注诪讗 讜讚讜"拽:


讘讗"讚 讝讜 讛讬讗 讞转讬诪转谉 讜讘讗砖专 讬爪专 讗转 讛讗讚诐 爪专讬讱 诇驻转讜讞 讘讘专讜讱 砖讗诐 讻讜' 注讻"诇 讻爪"诇:


讘讗"讚 讜诇讗 讛讜讛 讛驻住讜拽讬诐 讛驻住拽 讻诪讜 讘专讻讛 讗讞专讜谞讛 砖讘拽"砖 讻讜' 讚讘专讻讛 砖讗讞专 驻住讜拽讬诐 讗讬谉 爪专讬讱 驻转讬讞讛 讻讜' 注讻"诇 诇驻讬 讝讛 拽砖讛 诪讘专讻讛 讗讞专讜谞讛 诇拽讜专讗 讘转讜专讛 讗诪讗讬 驻讜转讞 讘讘专讜讱 讜注讬讬谉 转讬专讜抓 诇讝讛 讘转讜住驻讜转 驻专拽 砖诇砖讛 砖讗讻诇讜 讙诐 拽砖讛 诪讘专讻讛 讗讞专讜谞讛 讚诪讙讬诇讛 讜注讬讬谉 讘讝讛 讘专"谉 驻专拽 讛拽讜专讗 注讜诪讚 讗讱 拽砖讛 诪讘专讻讛 砖讗讞专 讛驻讟讜专讛 诇诪讛 驻讜转讞转 讘讘专讜讱 讜讚讜"拽:


讘讗"讚 讜讘讬专讜砖诇诪讬 驻专讬讱 讜讛专讬 讙讗讜诇讛 讻讜' 讜讛专讬 住讜驻讛 讻讜' 注讻"诇 注讬讬谉 讘讝讛 讘讗讜专讱 讘转讜住驻讜转 驻专拽 讛讬讛 拽讜专讗:


讘讗"讚 讜驻专讬讱 讜讛专讬 谞讘专讱 讻讜' 讚讛讜讬 讘专讻讛 讘驻谞讬 注爪诪讛 讻讜' 讜诪转讞讬诇 讘专讻转 讛讝谉 讘讘专讜讱 讻讜' 注讻"诇 拽"拽 诇驻讬专讜砖 专"转 讚诇注讬诇 诪讗讬 拽讜砖讬讗 讻讬讜谉 讚谞讘专讱 砖讗讻诇谞讜 讘专讻讛 拽爪专讛 讛讬讗 讗诐 诇讗 讛讬讛 讘专讻转 讛讝谉 讘讘专讜讱 讛讬讛 谞专讗讛 讛讻诇 讘专讻讛 讗讞转 讜讬砖 诇讬讬砖讘 讜讚讜"拽:





讞讻诪转 砖诇诪讛

专砖讘"诐 讘讚"讛 讗诪专 诇讬讛 专讘 讬讛讜讚讛 诇专讘 讬爪讞拽 讘专讬讛 讛住"讚:


讘讚"讛 讬砖 诪讗诇讜 砖 讝讻专谞讜 讛讜讗 讙"讻 住"讚:


转讜住' 讘讚"讛 讞讜抓 诪讘专讻讛 讻讜' 砖讬讙讗诇 讗讜转谞讜 讜驻专讬讱 谞诪讞拽 讜驻专讬讱:





讛讙讛讜转 讬注讘"抓

砖讚专 诇讬讛 诇讗讘讬讬. 谞"讘 注诪"砖 讘驻"讚 砖讗讻诇讜 (诪"讞 讗'):





讘谞讬讛讜

讗指诪址专 专址讘旨执讬 注址讜旨执讬专指讗 拽职注指专讜止转 讜指讻执讻旨职专讜止转 讗值讬谉 讘旨指讛侄诐 诪执砖旨讈讜旨诐 讝讜旨讙讜止转. 驻讬专讜砖 砖谞讬 拽注专讜转 砖诇 砖谞讬 转讘砖讬诇讬谉, 讜砖转讬 讻讻专讜转 砖诇 砖转讬 诪讬谞讬谉, 讻讙讜谉 讗讞转 砖诇 讞讬讟讬诐 讜讗讞转 砖诇 砖注讜专讬诐, 讜专讘讬谞讜 讞谞谞讗诇 讙专讬住 '拽职注指专讜止转 讜职讻讜止住讜止转' 讜讛讻讜谞讛 讻讜住讜转 砖诇 砖转讬 诪讬谞讬谉 讻讙讜谉 讗讞转 砖诇 讬讬谉 讜讗讞转 砖诇 砖讻专.
讜拽讗诪专 讻旨职诇指诇指讗 讚旨职诪执诇旨职转指讗: 讻诇 砖讙诪专讜 讘讬讚讬 讗讚诐 讗讬谉 讘讛诐 诪砖讜诐 讝讜讙讜转, 讜讙诪专讜 讘讬讚讬 砖诪讬诐 讘诪讬诇讬 诪讬谞讬 诪讗讻诇 讞讬讬砖讬谞谉, 驻讬专讜砖 讗讬谉 讘讜 诪砖讜诐 讝讜讙讜转 讘砖谞讬 诪讬谞讬谉 讻讙讜谉 砖谞讬 讻讜住讜转 砖诇 讬讬谉 讜砖讻专, 讜砖谞讬 拽注专讜转 转讘砖讬诇 砖诇 砖谞讬 诪讬谞讬谉 讜砖谞讬 讻讻专讜转 讞讬讟讬诐 讜砖注讜专讬诐 砖讛诐 砖谞讬 诪讬谞讬谉, 讗讘诇 讘讙诪专讜 讘讬讚讬 砖诪讬诐 讗祝 注诇 驻讬 砖讛讜讗 讘砖谞讬 诪讬谞讬谉 讞讜砖砖讬谉, 讜讛讟注诐 诪驻讜专砖 讘专砖讘"诐 讝"诇, 讻讬讜谉 讚讗讜转讜 讚讘专 讗讞专 砖讙讝专讜 讘注讘讜专讜 讻诇 讛讝讜讙讜转 拽讬诐 诇讛讜 讚讛讜讛 驻专讬 砖讙诪专讜 讘讬讚讬 砖诪讬诐, 诇讻谉 讙讝专讜 讘注讘讜专讜 讘讙诪专讜 讘讬讚讬 砖诪讬诐, 讘讬谉 讘诪讬谉 讗讞讚 讘讬谉 讘砖谞讬 诪讬谞讬谉, 讗讘诇 讘讙诪专讜 讘讬讚讬 讗讚诐 诇讗 讙讝专讜 讘讜 讘注讘讜专 讗讜转讜 讚讘专 讗讞专, 讗诇讗 专拽 讘诪讬谉 讗讞讚, 讜诇讗 讛讞诪讬专讜 诇讙讝讜专 讙诐 讘砖转讬 诪讬谞讬谉, 讬注谉 讻讬 诪注讬拽专讗 诇讗 讛讬讛 诇讙讝讜专 讘诪讬讚讬 讚讙诪专讜 讘讬讚讬 讗讚诐 讻诇诇, 诪讗讞专 讚拽讬诐 诇讛讜 讚讗讜转讜 讚讘专 讗讞专 诇讗 讛讬讛 讙诪讜专 讘讬讚讬 讗讚诐 讗诇讗 讙诪专讜 讘讬讚讬 砖诪讬诐 讻讙讜谉 驻讬专讜转. 讜专拽 讞讜诪专讗 讜住讬讬讙 注讘讜讚 诇诪讙讝专 讘讬讛. 讜诇讻讱 诇讗 讛讞诪讬专讜 诇讙讝讜专 讙诐 讘砖谞讬 诪讬谞讬谉, 讜注诇 讻谉 砖谞讬 讛注专讜转 砖讛诐 砖谞讬 诪讬谞讬 转讘砖讬诇讬谉, 讻讬讜谉 讚讛转讘砖讬诇 讙诪专讜 讘讬讚讬 讗讚诐 诇讗 讙讝讜专 讘讛讜 讜讻谉 砖谞讬 讻讜住讜转 砖诇 砖谞讬 诪砖拽讬谉 讚讙诪专讜 讘讬讚讬 讗讚诐 诇讗 讙讝讜专 讘讛讜, 讗讘诇 砖谞讬 讻讜住讜转 砖诇 讬讬谉 砖讛诐 诪讬谉 讗讞讚 讗讜 拽注专讜转 转讘砖讬诇 诪讬谉 讗讞讚 讙讝讜专 讘讛讜.





诪专讗讬转 讛注讬谉

专讘专讘谞讜转讬讛 讚诪专 讜砖专专讜转讬讛 讚诪专 讙专诪讗 诇讬讛 诇诪专 讚诇讗 诇讬诪讗 砖诪注转讗 诪驻讜诪讬讛. 讛拽砖讛 讛专讘 讛讙讚讜诇 诪讛专讞"讗 讝"诇 讘砖诐 讝拽谞讜 讛专讘 讛诪讜住诪讱 讝"诇 讚讛讗 讗诪专讬谞谉 讘谞讝讬专 讚祝 谞"讜 拽诪讗讬 讜讘转专讗讬 讗诪专讬谞谉 诪爪讬注讗讬 诇讗 讗诪专讬谞谉 讜讻驻"讝 讛讻讗 爪专讬讱 诇讛讝讻讬专 诇专讘 讬爪讞拽 讜诇注讜诇讗 讜诇讗 诇讗讘讬讬 讚讛讜讬 诪爪讬注讗 讜转讬专抓 讛专讘 讘谞讬 讞讬讬 讚祝 拽驻"讙 讚讛讻讗 讗讘讬讬 讛讜讛 拽诪讗 讜讗诪专讬谞谉 讗诪专 讗讘讬讬 讗谞讬 专讗讬转讬 讗转 注讜诇讗 注"砖 讜讛讜讗 转讬专讜抓 谞讻讜谉. 讜专讗讬转讬 讘讻诇诇讬 专讘讬谞讜 讘爪诇讗诇 讗砖讻谞讝讬 讻"讬 砖讻转讘 诪砖诐 讛专讗讘"讚 讝"诇 讘讞讬讚讜砖讬讜 诇注"讝 讚诪谞讛讙 讛讗诪讜专讗讬诐 砖诇讗 讛讬讜 诪讝讻讬专讬谉 讗诇讗 讘注诇 砖诪讜注讛 讛专讗砖讜谉 讘诇讘讚 讗讘诇 诇驻专拽讬诐 讛讬讜 诪讝讻讬专讬谉 讻诇 讘注诇讬 讛砖诪讜注讜转 注讚 砖诪讙讬注讬谉 诇专讗砖讜谉 注讻"诇. 讜爪"诇 诇讚注转 讛专讗讘"讚 讝"诇 讚讛讗 讚讗诪专讬谞谉 讘谞讝讬专 拽诪讗讬 讜讘转专讗讬 讗诪专讬谞谉 讗讬谞讜 讞讬讜讘 讗诇讗 诪谞讛讙 讟讜讘. 讜讻驻讬 讝讛 讬砖 诇拽讬讬诐 讙讬专住转 讛讬专讜砖诇诪讬 驻"拽 讚砖讘转 专讗砖讜谉 专讗砖讜谉 讗讜 讗讞专讜谉 讗讞专讜谉 讜讻诪讜 砖讛讘讬讗讛 讛讙讛讜转 诪讬讬诪讜谞讬讜转 讜讗讬谉 爪专讬讱 诇讛讙讬讛 讛讬专讜砖诇诪讬 讻诪"砖 讗谞讬 讛讚诇 讘砖注专 讬讜住祝 讚祝 谞"讛. 讜诇驻讬 讚讘专讬 讛专讗讘"讚 讝"诇 讗转讬 砖驻讬专 讛讗 讚讗诪专讬谞谉 讘住讜讙讬讬谉 专讘专讘谞讜转讬讛 讚诪专 讙专诪讗 诇讬讛 讚诇讗 诇讬诪讗 砖诪注转讗 诪驻讜诪讬讛 讚诪谞讛讙诐 讛讬讛 诇讛讝讻讬专 讛专讗砖讜谉 讜讛讻讗 讬讗诪专讜 讗诪专 讗讘讬讬 讗谞讬 专讗讬转讬 诇注讜诇讗 讻诪讜 砖讻转讘 讛专讘 讘谞讬 讞讬讬 讝"诇 讻诪讜 砖谞讗诪专:





驻转讞 注讬谞讬诐

专讘专讘谞讜转讬讛 讚诪专 讜讻讜' 讚诇讗 诇讬诪讗 砖诪注转讗 诪驻讜诪讬讛. 讛专讘 讛诪讜住诪讱 诪讛专"讞 讗讘讜讗诇注驻讬讗 讝拽谞讜 砖诇 诪讜驻转 讛讚讜专 讛专讘 讛讙讚讜诇 诪讛专讞"讗 讛拽砖讛 诪讚讗诪专讬谞谉 讘谞讝讬专 诪爪讬注讗讬 诇讗 讗诪专讬谞谉 讜驻专讬拽 砖驻讬专 讛专讘 讘谞讬 讞讬讬. 讜诪讬讛讜 讛讗诪转 谞专讗讛 讚讛讛讬讗 讚讗讬谉 诪讝讻讬专讬诐 诪爪讬注讗讬 讛讬讬谞讜 砖诇讗 讬砖 讞讬讜讘. 讜讛讻讬 诪砖诪注 诪讛讬专讜砖诇诪讬 驻"拽 讚砖讘转 讜讻诪"砖 讘注谞讬讜转讬 讘住' 讛拽讟谉 砖注专 讬讜住祝 讚祝 谞"讛 讜讘住' 讛拽讟谉 专讗砖 讚讜讚 讚祝 拽讻"讗 注"讙 注"砖:





讬讚 讚讜讚

注讜诇讗 讗讬拽诇注 诇驻讜诪讘讚讬转讗 讻讜壮 讚诇讗 转讬诪讗 砖诪注转转讬讛 诪驻讜诪讬讛 讜讛拽砖讛 讘住驻专 讘谞讬 讞讬讬 讘砖诐 诪讛专讞"讗 讚讛讗 讘谞讝讬专 谞状讜 讗诪专讬谞谉 讻诇 砖诪注转讗 讚诪转讗诪专讛 讘讬 转诇转讗 拽讚诪讗讛 讜讘转专讗讛 讗诪专讬谞谉 诪爪讬注讛 诇讗 讗诪专讬谞谉 讛专讬 讚讗讚专讘讛 讻讗谉 诪讝讻讬专讬谉 诇专壮 讬爪讞拽 讜诇讗 诇讗讘讬讬 讜诪讛专讞"讗 讘注抓 讞讬讬诐 砖诇讜 讚祝 拽状诪 讻转讘 拽讜砖讬讗 讝讜 讘砖诐 讝拽谞讜 讜诇讗 转讬专抓 讻诇讜诐 讜讘讘谞讬 讞讬讬' 转讬专抓 讚注讜诇讗 讛讻讬 诇讗讜 诪讬诪专讗 讗诪专讜 讜注讬拽专 讘注诇 讛诪讬诪专讗 讗讘讬讬 讛讗 讚讗诪专 讗谞讬 专讗讬转讬 讗转 注讜诇讗 讜谞讻讜谉 讛讜讗 讗诇讗 砖讛拽砖讛 讘住讜祝 讚诪爪讬谞讜 讘讙诪专讗 讚诪讝讻讬专 诇状讙 讜讗驻砖专 诇讜诪专 讚讗讬谉 讞讬讜讘 诇讛讝讻讬专 讗讘诇 讗诐 专爪讛 诪讝讻讬专 讜砖讜讘 专讗讬转讬 讘注诇 诇讬诪讜讚讬 讛壮 讘诇讬诪讜讚 注状讞 砖讻转讘 讻谉 讜注"砖 讜注讬讬谉 讘谞讬 讬讛讜讚讛 讚祝 住"讞:


讻诇 讛讘专讻讜转 讻讜诇谉 驻讜转讞 讘讘专讜讱 讻讜壮 注讬讬谉 诇讬拽讜讟讬 讛专诪讘状谉 诪状讚 注状讙 砖讛讗专讬讱 讘讝讛:


转讜住壮 讚状讛 讞讜抓. 砖讜谞讛 讛诇讻讜转 讚祝 讬状讟:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

